stanford-oval/wikipedia huggingface dataset:
אי-סבילות עצמית בצמחים
מנגנונים אחרים של אי-סבילות עצמית > אי-סבילות עצמית קריפטית (CSI)

אי-סבילות עצמית קריפטית (cryptic self-incompatibility, CSI) היא מנגנון הקיים במספר מצומצם של צמחים (למשל ישנן עדויות לקיום CSI במין ציפורנית נפוחה, ממשפחת הציפורניים - Glaettli 2004), שבו נוכחות בו-זמנית של אבקה ממקור זר ואבקה ממקור עצמי, מביאה לאחוזי הפריה גבוהים יותר על ידי האבקה הזרה (Bateman 1956). בניגוד לאי-סבילות עצמית 'אמיתית' או 'מוחלטת', באי-סבילות עצמית קריפטית, האבקה עצמית ללא נוכחות של אבקה זרה מתחרה, מביאה להפריה מוצלחת וליצירת זרעים (Bateman 1956); באופן זה, הצלחת ההפריה מובטחת, גם בהיעדר אבקה זרה. אי-סבילות עצמית קריפטית פועלת, לפחות בחלק מהמינים, בשלב צמיחת נחשוני הנביטה, והיא מביאה להתארכות מהירה יותר של נחשוני נביטה בגרגרי אבקה ממקור זר, בהשוואה לגרגרי אבקה ממקור עצמי. עד היום לא תוארו המנגנונים התאיים והמולקולריים האחראיים לאי-סבילות עצמית קריפטית.
ניתן להגדיר את העוצמה, או החוזק, של אי-הסבילות הקריפטית, כיחס הביציות המופרות מאבקה זרה לעומת אבקה עצמית, כאשר כמויות שוות של אבקה משני המקורות, מונחות על הצלקת; במינים שנחקרו עד כה, יחס זה נע בין 3.2 ל-11.5 (Travers and Mazer 2000).
מנגנונים אחרים של אי-סבילות עצמית > אי-סבילות עצמית מאוחרת (LSI)

אי-סבילות עצמית מאוחרת (late-acting self-incompatibility, LSI), מכונה גם אי-סבילות עצמית שחלתית (ovarian self-incompatibility, OSI). במנגנון זה, גרגרי אבקה ממקור עצמי נובטים ומגיעים עד לביצית, אך אין חנטה של פירות (Seavey and Bawa 1986; Sage et al. 1994). תיתכן אי-סבילות עצמית מאוחרת שהיא פרה-הפרייתית (למשל התנוונות שק העובר לפני כניסת נחשון הנביטה, הקיימת במין מסוים של נרקיס - Sage et al. 1999), או פוסט-הפרייתית (התנוונות הזיגוטה או העובר, הקיימת למשל במינים שונים של אסקלפיאס ובמתחלית פעמונית - Sparrow and Pearson 1948; Sage and Williams 1991; Lipow and Wyatt 2000; Bittencourt et al. 2003).
קיומו של המנגנון בקרב טקסונים שונים ובכלל, נתון לוויכוח מדעי (Klekowski 1988; Waser and Price 1991; Nic Lughadha 1998). הספקנים טוענים, שהיעדר חנטת הפירות הוא תוצאה של הפלת הזיגוטה או העובר בשל פגמים גנטיים הנובעים מעצם ההפריה העצמית (הומוזיגוטיות לאללים רצסיביים לתאליים), תופעה המכונה inbreeding depression. מאידך, התומכים בקיום המנגנון, טוענים לקיומם של מספר קריטריונים בסיסיים, המבדילים בין מקרים של inbreeding depression, לבין מקרים של אי-סבילות מאוחרת (Seavey and Bawa 1986; Lipow and Wyatt 2000).
הערות שוליים

↑  משפחה לשעבר. כיום המינים שלה משויכים למשפחת החלמיתיים
איינשטייניום

אַיְינְשְטַיְינְיוּם (באנגלית: Einsteinium) הוא יסוד מלאכותי מתכתי ורדיואקטיבי, שסמלו הכימי Es ומספרו האטומי 99. זהו היסוד ה-7 בסדרת היסודות הטרנס-אורניים. איינשטייניום מופק על ידי הפצצת פלוטוניום בנייטרונים ונוצר לראשונה בידי אדם במהלך הניסוי הראשון של פצצת המימן. הוא נקרא על שם אלברט איינשטיין, בכנס האטום הראשון בז'נבה, אוגוסט 1955, חודש לאחר פטירתו של איינשטיין. איינשטייניום הוא אחד משני היסודות הכבדים ביותר שניתן להפיקם על ידי הפצצת נייטרונים (בניגוד להפקה במאיצי חלקיקים בלבד), והיסוד הכבד ביותר שהוכנה דגימה מתכתית טהורה שלו. תפוקת האיינשטייניום העולמית, בכורים הגרעיניים הספורים המתאימים לכך, עומדת על כמיליגרם אחד לשנה. השימוש היחיד של איינשטייניום הוא בתחום המחקר המדעי.
היסטוריה

האיינשטייניום זוהה לראשונה בדצמבר 1952 על ידי אלברט גיורסו באוניברסיטת קליפורניה בברקלי ועל ידי קבוצה נוספת בראשות ג.ר שופין במעבדה הלאומית לוס אלמוס שבארצות הברית. אלו וגם אלו בחנו נשורת מהניסוי הראשון בפצצת מימן בנובמבר 1952 (קיסוס מייק, שהיה חלק מסדרת ניסויים קצרה בשם "מבצע קיסוס" (אנ')). הם גילו את האיזוטופ 253Es (זמן מחצית החיים 20.5 יום), אשר הופק מההיתוך הגרעיני של 15 נייטרונים עם 238U (שעבר אז התפרקות בטא). הממצאים נשמרו בסוד עד 1955 עקב מתיחויות המלחמה הקרה.
ב-1961 הופק די איינשטייניום כדי להכין כמות מיקרוסקופית של 253Es. משקלה של דוגמה זו היה בערך 0.01 מיליגרם, והיא נמדדה במד משקל מיוחד. החומר שהופק שימש להפקת מנדלביום (יסוד טרנס-אורני נוסף). איינשטייניום נוסף הופק בכור האיזוטופים במתח גבוה במעבדה הלאומית אוק רידג' בטנסי, על ידי הפצצת 239Pu בנייטרונים. כ-3 מיליגרם נוצרו במשך למעלה מ-4 שנות הקרנה, ולאחריה הפרדה כימית מכמות התחלתית של קילוגרם אחד איזוטופ פלוטוניום.
תרכובות

רשימת תרכובות ידועות של איינשטייניום:
EsBr2 - איינשטייניום ברומיד (II).
EsBr3 - איינשטייניום ברומיד (III).
EsCl2 - איינשטייניום כלוריד (II).
EsCl3 - איינשטייניום כלוריד (III).
EsF3 - איינשטייניום פלואוריד (III).
EsI2 - איינשטייניום יודיד (II).
EsI3 - איינשטייניום יודיד (III).
Es2O3 - תחמוצת איינשטייניום (III).
איזוטופים של איינשטייניום

| סמל> סמל.סמל | (p)‏Z> התרגשות אנרגטית.הערות | (n)‏N> התרגשות אנרגטית.הערות | מסה איזוטופית (u)> התרגשות אנרגטית.הערות | זמן מחצית חיים> זמן מחצית חיים.הערות | ספין גרעיני> ספין גרעיני.הערות | שכיחות האיזוטופ (כשבר מולרי מהיסוד)> שכיחות האיזוטופ (כשבר מולרי מהיסוד).הערות | טווח השינוי הטבעי (כשבר מולרי מהיסוד)> טווח השינוי הטבעי (כשבר מולרי מהיסוד).הערות |
| --- | --- | --- | --- | --- | --- | --- | --- |
| 240Es | ‏99 | 141 | 240.06892(43)# | s‏ 1# |  |  |  |
| 241Es | ‏99 | 142 | 241.06854(24)# | [s‏ (6-5+)8] s‏ (5)10 | (3/2-) |  |  |
| 242Es | ‏99 | 143 | 242.06975(35)# | s‏ (25)13.5 |  |  |  |
| 243Es | ‏99 | 144 | 243.06955(25)# | s‏ (2)21 | 3/2-# |  |  |
| 244Es | ‏99 | 145 | 244.07088(20)# | s‏ (4)37 |  |  |  |
| 245Es | ‏99 | 146 | 245.07132(22)# | min‏ (1)1.1 | (3/2-) |  |  |
| 246Es | ‏99 | 147 | 246.07290(24)# | min‏ (5)7.7 | 4-# |  |  |
| 247Es | ‏99 | 148 | 247.07366(3)# | min‏ (26)4.55 | 7/2+# |  |  |
| 248Es | ‏99 | 149 | 248.07547(6)# | min‏ (5)27 | 2-#,0+# |  |  |
| 249Es | ‏99 | 150 | 249.07641(3)# | min‏ (6)102.2 | 7/2+ |  |  |
| 250Es | ‏99 | 151 | 250.07861(11)# | h‏ (1)8.6 | (6+) |  |  |
| 250mEs | ‏99 | keV‏ #(150)200 | keV‏ #(150)200 | h‏ (5)2.22 | 1(-) |  |  |
| 251Es | ‏99 | 152 | 251.079992(7) | h‏ (1)33 | (3/2-) |  |  |
| 252Es | ‏99 | 153 | 252.08298(5) | d‏ (19)471.7 | (5-) |  |  |
| 253Es | ‏99 | 154 | 253.0848247(28) | d‏ (3)20.47 | 7/2+ |  |  |
| 254Es | ‏99 | 155 | 254.088022(5) | d‏ (5)275.7 | (7+) |  |  |
| 254mEs | ‏99 | keV‏ (25)84.2 | keV‏ (25)84.2 | d‏ (2)39.3 | 2+ |  |  |
| 255Es | ‏99 | 156 | 255.090273(12) | d‏ (12)39.8 | (7/2+) |  |  |
| 256Es | ‏99 | 157 | 256.09360(11)# | min‏ (24)25.4 | (1+,0-) |  |  |
| 256mEs | ‏99 | keV‏ #(100)0 | keV‏ #(100)0 | h‏ 7.6 | (8+) |  |  |
| 257Es | ‏99 | 158 | 257.09598(44)# | d‏ (2)7.7 | 7/2+# |  |  |
| 258Es | ‏99 | 159 | 258.09952(32)# | min ‏3# |  |  |  |
הערות שוליים

↑  Chemistry : Periodic Table : einsteinium : compounds information - WebElements.
| --- | --- |
בקרת זהויות :  GND: 4151415-4
אספת המעמדות

במשטר הישן של צרפת, אספת המעמדות (בצרפתית: états généraux) הייתה גוף מייעץ ומחוקק של המשטר הישן המלוכני בצרפת, המורכב מבני כל המעמדות הצרפתיים, שנועד להביע בפני המלך את רחשי ליבו של העם ולעזור לו, כביכול, לקבל החלטות חשובות. אספת המעמדות כונסה ופוזרה על ידי המלך. לאספה לא היה כוח משל עצמה, והיא שימשה אך ורק גוף מייעץ, שעשה זאת בעיקר על ידי הגשת אמנות של המעמדות השונים וייעוץ למלך בנוגע למדיניות בנוגע למסים. אספת המעמדות נוסדה ב-1302 ופוזרה ב-1789, בפרוץ המהפכה הצרפתית. במהלך 487 שנות קיומה התכנסה האספה 22 פעם, עד לכינוסה האחרון בשנת 1789.
היסטוריה

בפעם הראשונה כונסה האספה על ידי פיליפ הרביעי בשנת 1302, אך האספה שכונסה ב-1346 נחשבת כאספה הרשמית הראשונה. הניסיונות לעשותה מכשיר פיקוח על המלוכה ולכנסה במועדים קבועים נכשלו.
בין השנים 1614 ל-1789 לא התכנסה האספה עקב חיזוק המלוכה האבסולוטית בצרפת. ב-17 ביוני 1789 כונסה האספה על פי דרישת אספת הנכבדים (הנוטאבלים), כדי לדון ולטפל במצב הכלכלי הקשה בצרפת. הדרישה העלתה מחלוקת חריפה באשר למספר נציגי המעמד השלישי ביחס למספר שני המעמדות האחרים. הנוטאבלים הסכימו אמנם שמספר נציגי המעמד השלישי יהיה שווה למספר נציגי שני המעמדות העליונים ביחד, אולם לא הוחלט אם לכל מעמד יהיה קול אחד בלבד (ואז יתבטל יתרונו המספרי של המעמד השלישי) או שההצבעה תיערך על פי מספר הצירים. הנציגים שנבחרו לאספה אספו מהציבור תלונות על המצב באזורם אך גם הצעות לתיקונים חוקתיים בעלי משמעות כללית, וברחבי המדינה נוצרה אווירה של ציפיות ותסיסה. אספת המעמדות נפתחה בוורסאי ב-5 במאי 1789 בנוכחות המלך והשרים, אך לאכזבת הצירים לא הוזכרה כלל חוקה חדשה אלא רק בקשה לאישור מיסים ומתן עצות.
צירי המעמד השלישי הזועמים פיזרו בכוח את אספת המעמדות והכריזו על הקמת האספה הלאומית, בה זכה המעמד השלישי לקול שווה. מהלך זה סלל את הדרך לפרוץ המהפכה הצרפתית באותה שנה.
מבנה האספה

האספה כללה את נציגי שלושת המעמדות שהרכיבו את החברה הצרפתית:
המעמד הראשון - אנשי הכמורה (כ-100,000 איש)
המעמד השני - אנשי האצולה (כ-400,000 איש)
המעמד השלישי - אלה שאינם אנשי אצולה ואינם אנשי כמורה, ובמילים אחרות: פשוטי העם. מעמד זה כלל 98% מאוכלוסיית צרפת, כ-24.5 מיליון איש, וכלל בתוכו את הבורגנות, זעיר-בורגנות, איכרים, חסרי רכוש ונוודים.
לכל אחד מהמעמדות היה קול אחד במועצה, עובדה שנתנה משקל יתר לנציגי המעמד הראשון והשני, שיחד ייצגו 2% מהחברה הצרפתית - עד כדי פי 33.3 משיעורם הריאלי. המעמד השלישי - פשוטי העם - קיבלו באספה ייצוג שהיה שווה ערך לכשליש משיעורם הריאלי באוכלוסייה.
שני המעמדות העליונים בחרו את נציגיהם בבחירות אישיות ישירות. נציגי המעמד השלישי נבחרו בצורה עקיפה: בכל אזור בחירה נערכו שנים עד שלושה שלבי ביניים עד לבחירת נציגי האזור לאספת המעמדות.
ראו גם

אספת המעמדות של שנת 1789
אספרסו מרטיני

| --- | --- |

 נתונים
 מרכיבים:  50 מ"ל וודקה 30 מ"ל קלואה סירופ סוכר (לפי העדפה אישית של רמת מתיקות) כוסית קפה אספרסו
 אופן ההכנה:  שופכים את הרכיבים לשייקר מלא בקרח, מנערים ומסננים לכוס מרטיני צוננת.
 קישוט:  3 פולי קפה
 
אספרסו מרטיני (באנגלית: Espresso martini) הוא קוקטייל המוכר רשמית על ידי איגוד הברמנים הבינלאומי. הוא קוקטייל קר בטעם קפה המיוצר עם וודקה, קפה אספרסו, ליקר קפה וסירופ סוכר. אין זה קוקטייל מרטיני אמיתי, מכיוון שהוא לא מכיל ג'ין ולא ורמוט, אבל הוא אחד מהמשקאות הרבים שמשלבים את המונח בשמותיהם.
במתכון המקורי משתמשים בחלקים שווים של אבסולוט וודקה וניל ושל קלואה, כוסית אחת של אספרסו וסוכר אורגני (במקום סירופ סוכר). האספרסו הטרי מסייע להמיס את הסוכר שייצר גרסה חזקה יותר של הקוקטייל במקום שימוש בסירופ סוכר.
מקור

ישנן מספר סברות לגבי מקורו של האספרסו מרטיני. אחת הטענות השכיחות יותר היא שהוא נוצר על ידי דיק ברדסל בסוף שנות השמונים של המאה ה-20 במועדון "Freds" בלונדון עבור גברת צעירה שביקשה משהו ש"יעיר אותי ואז ידפוק אותי" ("Wake me up, and then fuck me up" ). ברדסל אישר זאת בסרטון המופץ בהרחבה.
המתכונים למרטיני אספרסו משתנים בהתאם למקור. באופן מסורתי, הם כוללים את קלואה או טיה מריה.
ראו גם

מרטיני
אייריש קופי
הערות שוליים

↑  Thomas Blythet, [url=http://www.gq-magazine.co.uk/article/espresso-martini-vodka-cocktail Shot in the dark: beware the espresso martini], GQ אנגליה, ‏23 ביולי 2013 (באנגלית)
↑  Chad Parkhill, Why is Australia so obsessed with the espresso martini?, הגרדיאן, ‏4 בנובמבר 2016 (באנגלית)
↑   אספרסו מרטיני, סרטון  באתר יוטיוב
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
אליס קפל

| --- | --- |

 לידה:  29 באפריל 1868 קנט, הממלכה המאוחדת של בריטניה הגדולה ואירלנד 
 פטירה:  11 בספטמבר 1947 (בגיל 79) פירנצה, איטליה 
 שם לידה:  אליס פרדריקה אדמונסטון מדנטרת'
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 מקום קבורה:  Cimitero Evangelico agli Allori 
 בן או בת זוג:  ג'ורג' קפל (1 ביוני 1891–1947)   אדוארד השביעי (1898–1910) 
 
אליס קפל (באנגלית: Alice Keppel;‏ 29 באפריל 1868 – 11 בספטמבר 1947) הייתה אשת חברה בריטית.
ביוגרפיה

קפל נולדה בקנט כבתו של ברונט. היא הייתה אחת מתוך עשרה ילדים שתשעה מתוכם הגיעו לבגרות. סבה מצד אמה היה מושל האיים היוניים שהיו בשליטה בריטית, היא גם הייתה בעלת קשרי משפחה לבית סטיוארט.
ב-1891 היא נישאה לג'ורג' קפל, בנו של רוזן אשר שירת בצבא הבריטי בזמן נישואיהם, נולדו להם שתי בנות. המחסור בכסף של בעלה הוביל אותה לנהל רומנים עם גברים עשירים יותר וזאת על מנת לשמור על סגנון חיים שהיה נהוג בחברה הלונדונית, חלק מבני משפחתה אף חשבו כי אחד ממאהביה הוא האב הביולוגי של בתה הבכורה.
היא נודעה בתפקידה כמארחת במהלך התקופה האדוארדית, ב-1898 היא פגשה את יורש העצר אדוארד והיא החלה לשמש כפילגשו, במהלך הביקורים של אדוארד בביתה בעלה עזב את הבית, רעייתו של אדוארד אלכסנדרה, נסיכת דנמרק, כיבדה את הקשר ביניהם ואף חיבבה את אליס, היא העדיפה אותה על פני המאהבת הקודמת שלו.
לאחר מותו של המלך היא ובעלה עזבו את בריטניה ושהו שנתיים במזרח הרחוק, במהלך מלחמת העולם הראשונה היא עזרה לחברה שלה לנהל בית חולים בבולון-סור-מר לחיילים שנפצעו. ב-1925 עברה להתגורר באיטליה.
קפל הייתה סבתא רבתא של קמילה, המלכה-רעיה של הממלכה המאוחדת.
הערות שוליים

↑  סוכנויות הידיעות, מהאישה השנואה בממלכה אל הארמון: ה"רוטוויילר" קמילה הפכה למלכה רעיה, באתר ynet, 9 בספטמבר 2022
| --- | --- |
בקרת זהויות :  NLI: 987007604948805171  GND: 119419823  ISNI: 0000 0000 2540 8118  LCCN: n85142698  NTA: 149253443  SNAC: w6m97pnz  VIAF: 62357923   WorldCat (עם VIAF): 62357923
אלוואן

| --- | --- |
 תחום:  זכויות האדם, זכויות להט"ב
 מדינה:  עיראק 
 מקום פעילות:  המבורג, גרמניה
 תקופת הפעילות:  נובמבר 2014 – הווה (כ־10 שנים) 
 www.alwanqueer.com
 
אַלְוַואן (באנגלית: Alwan; מערבית: ألوان – "צבעים", על שום צבעי הקשת בדגל הגאווה) הוא ארגון זכויות אדם חוץ-ממשלתי, הממוקם בהמבורג שבגרמניה. הארגון נוסד על מנת לבטא את הסבל והחששות של להט"בים במזרח התיכון ובצפון אפריקה.
היסטוריה

אלוואן הוקם בנובמבר 2014 בעיראק. מטרת הארגון היא לתעד עבירות נגד להט"בים במזרח התיכון ובצפון אפריקה (MENA), ולאחר מכן לכתוב דו"חות ומחקרים, ולחקור אותם באופן שיטתי ובאובייקטיביות על מנת להבטיח את זכויותיהם של הקורבנות.
ארגוני זכויות אדם רבים, מקומיים ובין-לאומיים, ממשלתיים וחוץ-ממשלתיים, וכן מגוון רחב של סוכנויות ידיעות, בין-לאומיות, מקומיות וערביות, מכירים בדיווחי הארגון כמהימנים ועושים בהם שימוש.
דו"חות הארגון

| כותרת | תאריך | יום | מיקום |
| --- | --- | --- | --- |
| דו"ח על מצב הלהט"בים באזורי ה-MENA | 4 באוגוסט 2018 | שבת | המבורג, גרמניה |
| דו"ח על מעמד הלהט"בים במאוריטניה | 6 ביולי 2018 | שישי | נואקשוט, מאוריטניה |
| דו"ח על מצב הלהט"בים בעיראק | 6 ביולי 2018 | שישי | בגדאד, עיראק |
אירועים

| שם האירוע | תאריך | מיקום |
| --- | --- | --- |
| Demonstration "United Against Racism" (הפגנת "מאוחדים נגד הגזענות") | 29 בספטמבר 2018 | המבורג, גרמניה |
| We Will Not Forget You (לא נשכח אותך) | 6 ביולי 2018 – 4 באוגוסט 2018 | המבורג, גרמניה |
הערות שוליים

1 2  "AlwanQueer".
↑  "Report on the situation of the LGBT in MENA" (PDF).
↑  "Report on the status of LGBT in Mauritania" (PDF).
↑  "Report on the situation of the LGBT in Iraq" (PDF).
↑  "'United against racism', Germans stage mass protest against far right". Reuters (באנגלית). 2018-10-13. נבדק ב-2019-03-23.
אנג'לו קלויארו

| --- | --- |

קלויארו במדי טלקום בון,2014
 לידה:  28 ביולי 1989 (בן 35) סן חוזה, קליפורניה שבארצות הברית
 עמדה:  סמול פורוורד, פאוור פורוורד
 גובה:  2.03
 מספר:  4
 מכללה:  אוניברסיטת סן פרנסיסקו
 דראפט:  לא נבחר, 2012
 קבוצות כשחקן
 2012–2013   2013–2014   2014–2015   2015–2016   2016–2017   2017–2018   2018–2022   2022– 2023   2023-:  רילסקי ספורטיסט   מיטלדויטשר   טלקום בון   אוברדוירו   בויוקצ'קמסה   באנביט   מכבי תל אביב   גלאטסראיי   אוסקה
 הישגים כשחקן
 חמישיית העונה באזור ה-West Coast (החוף המערבי) (2012)   חמישיית העונה בליגת העל הגרמנית (2014)   אליפות ליגת העל 2018/2019
אנג'לו דומיניק קלויארו (באנגלית: Angelo Dominik Caloiaro; נולד ב-28 ביולי 1989) הוא כדורסלן אמריקאי-איטלקי, המשחק באוסקה המשחקת בליגת העל היפנית.
ראשית חייו וקריירת מכללות

קלויארו למד בתיכון הפרטי של הכנסייה הקתולית בסן חוזה, קליפורניה. הוא שיחק כדורסל מכללות עבור אוניברסיטת סן פרנסיסקו.
בשנתו הרביעית והאחרונה באוניברסיטה, קלויארו סיים עם ממוצעים של 14 נקודות, 5.9 ריבאונדים, 2.3 אסיסטים ו-1.7 חטיפות למשחק.
ב-28 בפברואר 2012, קלויארו נבחר להיות חלק מחמישית העונה באזור ה-West Coast (החוף המערבי).
קריירה מקצוענית > בולגריה (2012–2013)

ב-31 בינואר 2013 חתם קלויארו בקבוצה הבולגרית רילסקי ספורטיסט לשארית העונה.
קריירה מקצוענית > גרמניה (2013–2015)

ב-14 ביוני 2013 חתם בקבוצה הגרמנית מיטלדויטשר לעונת 2013-14. ב-5 בפברואר 2014, קלויארו נבחר ל-MVP של חודש ינואר. קלויארו סיים את עונתו הראשונה בגרמניה עם ממוצע 12 נקודות ו-4.2 ריבאונדים למשחק ונכנס לחמישיית העונה בליגת העל הגרמנית.
ב-25 ביולי 2014, קלויארו חתם לעונה אחת בטלקום בון. קלויארו עזר לבון להגיע לחצי הגמר של הגביע הגרמני 2015 ולפלייאוף ליגת העל הגרמנית 2015, שם הפסידו בסופו של דבר לרטיופארם אולם.
קריירה מקצוענית > ספרד (2015–2016)

ב-1 באוגוסט 2015 קלויארו חתם בקבוצה הספרדית אוברדוירו לעונת 2015-16.
קריירה מקצוענית > טורקיה (2016–2018)

ב-3 ביולי 2016 חתם קלויארו בקבוצה הטורקית בויוקצ'קמסה לעונת 2016-17.
ב-5 ביולי 2017 חתם קלויארו לעונה אחת בבאנביט. ב-28 במאי 2018, קלויארו קבע שיא קריירה של 29 נקודות, 10 מ-12 מהשדה, כולל 5 ריבאונדים, 5 אסיסטים ו-3 חטיפות בהפסד 81–86 בפלייאוף לפנרבחצ'ה. קלויארו סיים את העונה עם ממוצעים של 13.1, 5.9 ריבאונדים, 1.8 אסיסטים ו-1.2 חטיפות למשחק, הוא עזר לבאנביט להגיע לרבע גמר ליגת האלופות של פיב"א 2018, ולהגיע לחצי גמר ליגת הפרמייר באסקט 2018. שם הפסידו בסופו של דבר לפנרבחצ'ה.
קריירה מקצוענית > ישראל (2018–2022)

ב-26 ביוני 2018, קלויארו חתם לשנתיים בשורות מכבי תל אביב. ב-24 בינואר 2019 רשם את משחקו הטוב בשורותיה עם 20 נקודות, בניצחונה של מכבי 75–84 על פנאתינייקוס במשחק שהתקיים בתל אביב.
ב-17 באוגוסט 2020, הודיעה מכבי תל אביב על הארכת החוזה של קלויארו בשנתיים נוספות.
קריירה מקצוענית > טורקיה (2022–)

ב-15 ביולי 2022 חתם קלויארו בגלאטסראיי.
תארים

אליפויות (3): 2018/2019, 2019/2020, 2020/2021
גביע המדינה (1): 2020/2021
גביע ווינר (2): 2020/2021, 2021/2022
הערות שוליים

↑  "Three Dons Named to WCC Men's Basketball All-Conference Team". usfdons.com. 28 בפברואר 2012. {{cite news}}:  (עזרה)
↑  "New American in Rilski Sportist". bgbasket.com. 31 בינואר 2013. {{cite news}}:  (עזרה)
↑  "MCB signs Angelo Caloiaro". Sportando.com. 14 ביוני 2013. {{cite news}}:  (עזרה)(הקישור אינו פעיל)
↑  "Angelo Caloiaro, an Italian named MVP of the month in Beko BBL". Sportando.com. 5 בפברואר 2014. אורכב מ-המקור ב-2018-06-25. נבדק ב-2018-06-27. {{cite news}}:  (עזרה)
↑  "Telekom Baskets Bonn announce Angelo Caloiaro". Sportando.com. 25 ביולי 2014. {{cite news}}:  (עזרה)(הקישור אינו פעיל)
↑  "Rio Natura Monbus announces Angelo Caloiaro". Sportando.com. 1 באוגוסט 2015. אורכב מ-המקור ב-2018-06-25. נבדק ב-2018-06-27. {{cite news}}:  (עזרה)
↑  "Angelo Caloiaro agreed to terms with Buyukcekmece". Sportando.com. 3 ביולי 2016. אורכב מ-המקור ב-2018-06-25. נבדק ב-2018-06-27. {{cite news}}:  (עזרה)
↑  "Banvit announce Angelo Caloiaro". Sportando.com. 5 ביולי 2017. אורכב מ-המקור ב-2018-06-25. נבדק ב-2018-06-27. {{cite news}}:  (עזרה)
↑  "Fenerbahce Dogus vs. Banvit - Turkish Basketball Super League Game". tblstat.net. 28 במאי 2018. {{cite news}}:  (עזרה)
↑  "Maccabi Tel Aviv inks Angelo Caloiaro". Sportando.com. 26 ביוני 2018. אורכב מ-המקור ב-2018-06-26. נבדק ב-2018-06-27. {{cite news}}:  (עזרה)
↑  אור שקדי‏, אחרי שהאריך חוזה במכבי תל אביב, קלויארו מסביר: "אוהב יותר מכל את המאמנים", באתר וואלה, 17 באוגוסט 2020
↑  קלויארו חתם בגלאטסראיי, ריינולדס בקאזאן, באתר ערוץ הספורט, 15 ביולי 2022
אספרק

| --- | --- |

 נתונים כלליים
 סוג:  חברה פרטית
 מייסדים:  מאסאנורי יושידה באוסקה
 תקופת הפעילות:  אוקטובר 2005 – הווה (כ־19 שנים)
 מיקום המטה:  יפן אוסקה, אוסקה, יפן
 ענפי תעשייה:  תעשיית הרכב
 מוצרים עיקריים:  מכוניות על, הנדסת רכב ואלקטרוניקה
 הון עצמי:  50 מיליון ין
 מנכ"ל:  מאסאנורי יושידה באוסקה
 עובדים:  3112 (נכון לפברואר 2020)
  
 www.aspark.co.jp
 
אספרק (באנגלית: Aspark, ביפנית: 株式会社アスパーク) היא יצרנית מכוניות על חשמליות, שבסיסה באוסקה שבמחוז אוסקה שביפן. היא הוקמה באוקטובר 2005 על ידי מאסאנורי יושידה באוסקה.
היסטוריה

אספרק נוסדה באוקטובר 2005 על ידי איש העסקים מאסאנורי יושידה באוסקה. בשנים שלאחר החלה החברה להתמקד בסיוע ליצרני רכב אחרים בתחום הנדסת הרכב, כמו כן גם לתעשיית האלקטרוניקה. עד מאי 2019 גדלה אספרק ל-25 משרדים ברחבי העולם, העסיקה 3,500 עובדים ומחזור המכירות שלה עומד על 160 מיליון דולר.
בשנת 2014 החלה אספרק לפתח את מכונית העל הראשונה שלה, אספרק אוול, שמטרתה להשיג ביצועי על ולהתמקד בתחום התאוצה מ-0 ל-100 קמ"ש. לאחר הצגת האב טיפוס בתערוכת הרכב בפרנקפורט בספטמבר 2017 ולאחר מכן הוצג רשמית בתערוכת הרכב הבינלאומית של דובאי בנובמבר 2019.
דגמים

אספרק אוול - מכונית על חשמלית השואפת להיות המכונית המהירה בעולם בתאוצה מ-0 ל-100 קמ"ש.
הערות שוליים

↑  Lines of business: engineering and car manufacturing, באתר אספרק
↑  The fastest accelerating car in the world, באתר אספרק
↑  Drop Everything, Japan's Aspark Owl Electric Hypercar Just Did 0-60 In 1.9 Seconds, באתר jalopnik
↑  Aspark's electric Owl hypercar is finally ready to hatch after years of waiting, באתר cnet
| אספרק |
| --- | --- | --- |
| אישיים | מאסאנורי יושידה באוסקה - מייסד ומנכ"ל החברה |  |
| כלי רכב | אספרק אוול |  |
אליס רז'ינה

| --- | --- |

 לידה:  17 במרץ 1945 פורטו אלגרה, ברזיל 
 פטירה:  19 בינואר 1982 (בגיל 36) סאו פאולו, ברזיל 
 שם לידה:  Elis Regina Carvalho Costa 
 מוקד פעילות:  ברזיל 
 תקופת הפעילות:  1961–1982 (כ־21 שנים) 
 סוגה:  בוסה נובה, מוזיקה פופולרית ברזילאית, סמבה 
 סוג קול:  מצו-סופרן 
 שפה מועדפת:  פורטוגזית, פורטוגזית ברזילאית 
 חברת תקליטים:  יוניברסל מיוזיק גרופ, אלקטרה רקורדס, קולומביה רקורדס, האחים וורנר רקורדס, פיליפס רקורדס, Continental 
 בן או בת זוג:  Cesar Camargo Mariano (1973–1981)  Nelson Motta 
 צאצאים:  Pedro Mariano, מריה ריטה 
 מספר צאצאים:  3 
 פרסים והוקרה:  עיטור מסדר הנסיך אנריקה בדרגת מפקד 
 פרופיל ב-IMDb
 חתימה:  
 
אליס רז'ינה קרבליו קוסטה (בפורטוגזית: Elis Regina Carvalho Costa‏; 17 במרץ 1945 – 19 בינואר 1982) הייתה זמרת ברזילאית, אחת מן החשובות בהיסטוריה של ברזיל והבולטת ביותר מאמצע שנות ה-60 ולאורך שנות ה-70 של המאה העשרים. ביצועיה משלבים טכניקה, פרפקציוניזם, רגש ואנרגיה. גם כיום היא בין הזמרות הפופולריות והאהובות בברזיל.
ביוגרפיה

רז'ינה נולדה ב-17 במרץ 1945 בפורטו אלגרה, בירת מדינת ריו גראנדה דו סול שבדרום ברזיל. קריירת השירה שלה החלה כבר כשהייתה בת 11, בעת ששרה בתוכנית רדיו לילדים. בשנת 1959, כשהיא רק בת 14, החתימה אותה תחנת רדיו אחרת על חוזה. בשנה שלאחר מכן הקליטה בריו דה ז'ניירו את תקליטה הראשון. בשנת 1964, אחרי שכבר הספיקה להקליט מספר תקליטים נוספים, עזבה את פורטו אלגרה והחלה לנוע על הציר ריו דה ז'ניירו - סאו פאולו. ב-1965 כבר זכתה בפרס הראשון בפסטיבל ה-MPB ויצאה במופע משותף ומצליח עם המוזיקאי ז'איר רודריגז. ב-1968 יצאה לסיבוב הופעות באירופה והצליחה במיוחד בצרפת. בסוף שנות ה-60 ובתחילת שנות ה-70 תרמה לפופולריות של הטרופיקליה כאשר הקליטה שירי טרופיקליה, למשל כאלה של ז'ילברטו ז'יל.
רז'ינה השמיעה מספר פעמים דברים בגנות הדיקטטורה הצבאית ששלטה בברזיל. באחד הראיונות, בשנת 1969, הביעה דעתה שברזיל נשלטת בידי גורילות. מעמדה והפופולריות שלה הקנו לה חסינות, אך מאוחר יותר - יש הטוענים כי אולצה לעשות כן כ"תשלום" בגין התבטאותה - היא שרה את ההמנון הברזילאי במופע שנערך באחד האצטדיונים. הופעתה זו - שנראתה אם לא כשיתוף פעולה עם המשטר הצבאי אזי לפחות כהשלמה עמו - הנחיתה מכה מוראלית על ראשם של המתנגדים לדיקטטורה.
היא נפטרה ב-19 בינואר 1982, כבת 37, ממנת יתר של קוקאין, אלכוהול ותרופות הרגעה. היא הותירה אחריה שלושה ילדים, שהקטנה שבהם, מריה ריטה מריאנו, הייתה כבת חמש כשנפטרה אמה. בשנת 2001, כשהייתה מריה ריטה בת 24, היא זנחה את לימודיה בפקולטה לשיווק ואת עבודתה ככתבת בעיתון נוער, ופתחה בקריירה מוזיקלית. שנתיים אחר כך זכה הדיסק שלה בגראמי הלטיני בשלוש קטגוריות מרכזיות. מבקרים רבים טוענים כי מריה ריטה מחקה את הסגנון של אמה. קולותיהן, מכל מקום, דומים להפליא. גם שני בניה האחרים של רז'ינה הפכו למוזיקאים.